Njeswačanska gmejnska rada lětuši hospodarski plan wobzamknyła
Njeswačidło (JK/SN). Na wurjadnym posedźenju Njeswačanskeje gmejnskeje rady wobzamknychu tele dny z wjetšinu přitomnych radźićelow lětuši hospodarski plan. Po tym, zo běchu jón kaž je předpisane zjawnje wupołožili, njeběchu žane dodatki abo změny trěbne. Tak móža jón nětko Budyskemu krajnoradnemu zarjadej k pruwowanju zapodać. Zo budźe plan schwaleny, na tym wjesnjanosta Gerd Schuster (CDU) njedwěluje, hačrunjež je z horcej jehłu šity a njeskića rum za njewočakowane wudawki. Spokojom su radźićeljo, zo njebě trjeba za wurunany plan zwyšić dawki abo zarjadniske popłatki.
hrv_Latn szl_Latn